

SKUODO RAJONO SAVIVALDYBĖS

**KŪNO KULTŪROS IR SPORTO CENTRAS**

|  |
| --- |
| Savivaldybės biudžetinė įstaiga. Birutės g. 8, LT-98116 Skuodas, tel./ faks. (8~440) 52 799,  el. paštas [skuodsport@ktv.satela.lt](mailto:skuodsport@ktv.satela.lt).  Duomenys kaupiami ir saugomi Juridinių asmenų registre, kodas 300075123. |

**2023 METŲ FINANSINIŲ ATASKAITŲ RINKINIO AIŠKINAMASIS RAŠTAS**

2024 m. vasario 22 d.

**I. BENDROJI DALIS**

1. Skuodo rajono savivaldybės kūno kultūros ir sporto centras ( toliau – Centras) juridinių asmenų registre buvo įregistruotas 2004 m. gruodžio 21 d., pažymėjimo Nr.040691, įstaigos kodas 300075123, steigėjas – Skuodo rajono savivaldybės taryba. Pagrindinė veikla – sportinė veikla.

2. Skuodo rajono savivaldybės kūno kultūros ir sporto centro finansiniai metai prasideda sausio 1 d. ir baigiasi gruodžio 31 d.

3. Skuodo rajono savivaldybės kūno kultūros ir sporto centras kontroliuojamų, asocijuotų ar kitaip administruojamų subjektų neturi.

4. Centras filialų ir struktūrinių vienetų neturi.

5. Skuodo rajono savivaldybės kūno kultūros ir sporto centre 2023 metų pabaigoje dirbo 17 darbuotojų.

6. Sąlygų, kurios paveiks tolimesnę įstaigos veiklą nėra.

7. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais ir euro centais.

**II. APSKAITOS POLITIKA**

8. Skuodo rajono savivaldybės kūno kultūros ir sporto centro buhalterinė apskaita tvarkoma centralizuotai ir įstaiga savo veikloje vadovaujasi Skuodo rajono biudžetinių įstaigų buhalterinės apskaitos tvarkymo centro direktoriaus 2019 metų gruodžio 30 d. įsakymu Nr.V-22 patvirtinta apskaitos politika. Per ataskaitinį laikotarpį nebuvo apskaitinių įverčių ir esminių klaidų taisymo.

9. Skuodo rajono savivaldybės kūno kultūros ir sporto centro finansinių ataskaitų rinkinys parengtas vadovaujantis VSAFAS reikalavimais. Ataskaitų straipsnių, kurie neatitiktų VSAFAS nėra.

10. Centras apskaitą tvarko ir finansinių ataskaitų rinkinį rengia pagal šiuos apskaitą reglamentuojančius teisės aktus :

- Viešojo sektoriaus apskaitos ir finansinės atskaitomybės standartai;

- Lietuvos Respublikos finansinės apskaitos įstatymas;

- Lietuvos Respublikos viešojo sektoriaus atskaitomybės įstatymas;

- Lietuvos Respublikos biudžetinių įstaigų įstatymas.

**III. PASTABOS**

11. Skuodo rajono savivaldybės kūno kultūros ir sporto centro 2023 metų finansinių ataskaitų rinkinį sudaro finansinės būklės ataskaita, veiklos rezultatų ataskaita, pinigų srautų ataskaita, grynojo turto pokyčių ataskaita ir aiškinamasis raštas ( su priedais pagal VSAFAS reikalavimus). Finansinės būklės ataskaitoje pateikiami duomenys apie turtą, finansavimo sumas ir įsipareigojimus apibūdina Centro finansinę būklę. Veiklos rezultatų ataskaitoje pateikiami pajamų ir sąnaudų duomenys reikalingi Centro veiklos rezultatams įvertinti.

12. Aiškinamojo rašto pastabos :

**P02:** Centras informaciją apie kiekvieną veiklos segmentą pateikė 25 –ojo VSAFAS priede. Apie kiekvieną segmentą pateikiama tokia informacija: segmento sąnaudos, segmento pinigų srautai.

Ilgalaikis turtas – 215 410,28 EUR likutine verte, iš jų:

**P03:** Nematerialusis turtas yra visiškai amortizuotas, bet vis dar naudojamas Centro veikloje. Tokio turto savikaina metų pabaigoje sudarė 224,00 EUR.

**P04:** Ilgalaikis materialusis turtas – 215 410,28 EUR likutine verte, iš jų:

Pastatai – 106 249,54 EUR;

Infrastruktūros ir kiti statiniai – 31 836,87 EUR;

Mašinos ir įrenginiai – 12 310,16 EUR;

Transporto priemonės – 24 578,58 EUR;

Baldai ir biuro įranga – 2 260,00 EUR;

Kitas ilgalaikis materialusis turtas – 13 705,13 EUR.

2023 metais Centro ilgalaikio turto balansinės vertės pasikeitimui įtakos turėjo per ataskaitinį laikotarpį pirkto turto savikaina, neatlygintinai gauto turto balansinė vertė ir apskaičiuota viso turto nusidėvėjimo suma. Turto, užstatyto kaip įsipareigojimų įvykdymo garantija, ir turto, kuris nebenaudojamas įstaigos veikloje, nėra. Centras turi visiškai amortizuoto ilgalaikio materialiojo turto, kuris vis dar naudojamas veikloje. Tokio turto savikaina metų pabaigoje sudarė 180 401,14 EUR.

Trumpalaikis turtas – 38 759,77 EUR, iš jų :

**P08:** Atsargos – 2 484,58 EUR įsigijimo savikaina. Atsargų balansinę vertę ataskaitinio laikotarpio pabaigoje sudaro kuro ir degalų savikaina. Per ataskaitinį laikotarpį įstaigoje nebuvo aplinkybių ir ūkinių įvykių, dėl kurių būtų sumažinta ar atkurta sumažinta atsargų vertė. Trečiųjų asmenų laikomų atsargų įstaiga neturi.

**P09:** Išankstiniai apmokėjimai – 109,85 EUR. Išankstinius apmokėjimus sudaro sumos apskaitomos kaip ateinančių laikotarpių sąnaudos – tai transporto priemonių draudimas ir įstaigos civilinės atsakomybės draudimas.

**P10:** Per vienus metus gautinos sumos – 35 976,40 EUR. Įstaigos per vienerius metus gautinas sumas sudaro darbuotojų nepanaudotų atostogų kaupiniai 2023-12-31 – 26 591,10 EUR, įsiskolinimas tiekėjams už suteiktas paslaugas ir įsigytas prekes – 3 450,55 EUR, į savivaldybės biudžetą pervestos, bet nepanaudotos lėšos iš įstaigos pagrindinės veiklos kitų pajamų – 2 366,64 EUR, gautinos sumos už suteiktas mokamas paslaugas – 3 072,15 EUR, gautinos sumos už turto nuomą – 245,00 EUR ir kitos gautinos sumos – 250,96 EUR, tai patalpų nuomininkų komunalinių išlaidų kompensavimo suma – 218,49 EUR ir socialinio draudimo įmokų permoka – 32,47 EUR.

**P11:** Pinigai ir pinigų ekvivalentai – 188,94 EUR – tai banko sąskaitose esantys paramos lėšų likutis – 57,94 EUR ir gautos lėšos už mokamas paslaugas – 131,00 EUR.

**P12:** Finansavimo sumos – 213 623,83 EUR, iš jų :

Iš valstybės biudžeto – 51 268,90 EUR;

Iš savivaldybės biudžeto – 139 102,42 EUR;

Iš Europos sąjungos, užsienio valstybių ir tarptautinių organizacijų – 22 082,31 EUR;

Iš kitų šaltinių – 1 170,20 EUR.

2023 metais Centro gautas finansavimo sumas sudarė: savivaldybės biudžeto lėšos: savivaldybės biudžeto lėšos įstaigai išlaikyti – 374 080,71 EUR, lėšos konkursų ir olimpiadų nugalėtojų skatinimui – 1000,00 EUR ir neatlygintinai gautas turtas – 449,06 EUR; lėšos iš kitų šaltinių: gauta parama pinigais – 1000,00 EUR. Įstaigos gautos finansavimo sumos sumažėjo tik dėl panaudojimo savo veiklai.

**P17:** Įsipareigojimai – 31 473,08 EUR. Trumpalaikiai įsipareigojimai ataskaitinio laikotarpio pabaigoje buvo 31 473,08 EUR, iš jų tiekėjams mokėtinos sumos už suteiktas paslaugas ir įsigytas prekes – 4 201,96 EUR, sukauptos mokėtinos sumos – tai sukauptos atostoginių sąnaudos – 26 591,10 EUR ir kiti trumpalaikiai įsipareigojimai – 680,02 EUR, tai išankstiniai mokėjimai už treniruočių lankymą. Įsipareigojimų užsienio valiuta įstaiga neturėjo **(P24)**.

**P18:**  Grynasis turtas – 9 073,14 EUR perviršis : tai ankstesnių ir einamųjų metų pagrindinės veiklos rezultatų suma. Tokį įstaigos pagrindinės veiklos rezultatą sąlygojo 2023 metų pabaigoje į savivaldybės biudžetą pervestos, bet nepanaudotos lėšos iš įstaigos pajamų už teikiamas mokamas paslaugas, priskaitytos gautinos sumos už suteiktas paslaugas ir eksploatacijoje esantis ilgalaikis turtas, įsigytas iš specialiosios programos lėšų.

Veiklos rezultatų ataskaitoje pagrindinės veiklos pajamos per ataskaitinį laikotarpį – 397 537,13 EUR, iš jų iš valstybės biudžeto – 2 317,87 EUR, iš savivaldybių biudžetų – 376 015,16 EUR, iš ES, užsienio valstybių ir tarptautinių organizacijų lėšų – 3 995,50 EUR, iš kitų finansavimo šaltinių – 2 124,60 EUR ir iš pagrindinės veiklos kitų pajamų ( priskaitytas mokestis už treniruočių lankymą ir pajamos iš kitų sporto centro teikiamų mokamų paslaugų ) **(P21)** – 13 084,00 EUR, iš jų: turto nuomos pajamos – 4 304,00 EUR ir kitos teikiamos mokamos paslaugos – 8 780,00 EUR.

Veiklos rezultatų ataskaitoje pagrindinės veiklos sąnaudos per ataskaitinį laikotarpį - 403 543,96 EUR, iš jų didžiąją dalį sudaro darbo užmokesčio ir socialinio draudimo sąnaudos **(P22)** – 303 619,09 EUR.

Direktorius Virginijus Valančius

Skuodo rajono biudžetinių įstaigų buhalterinės

apskaitos tvarkymo centro direktorė Rasutė Kniuipienė

Rasutė Kniuipienė, (+370 610 63404)